
Alapelv: átlátható feltételek, dokumentált műszaki döntések és egyértelmű felelősségi határok. A fogyasztót megillető kötelező jogokat a dokumentum nem korlátozza.

2141 Csömör, Boglárka utca 19.  •  kapcsolat@spiritfloor.hu  •  +36 30 931 0990


A. Alvállalkozói keretszerződés
1. Felek és jogállás
Megrendelő: Spirit Floor Kereskedelmi és Szolgáltató Korlátolt Felelősségű Társaság, 2141 Csömör, Boglárka utca 19., cégjegyzékszám: 13-09-177734, adószám: 12333204-2-13, pénzforgalmi számlaszám: 12011351-01900830-00100008, vállalkozó kivitelezői nyilvántartási szám: 12333204,  képviseli: Nagy Gergő ügyvezető, képviselő kapcsolati címe: 2141 Csömör, Boglárka utca 19., elérhetőség: kapcsolat@spiritfloor.hu / +36 30 931 0990, NÜJ – ha az adott projektnél e-építési napló vezetendő:                           / n.a.. Alvállalkozó:                                          ; részletes azonosító, nyilvántartási, pénzügyi, képviselői, NÜJ- és biztosítási adatai az A/2 mellékletben szerepelnek, amely a keretszerződés elválaszthatatlan része. Az Alvállalkozó önálló gazdasági szereplő, saját adózással, szervezettel, eszközökkel és kockázattal. A szerződés nem hoz létre munkaviszonyt.
2. Egyedi megrendelések
Munkavégzési kötelezettség csak az Alvállalkozó által elfogadott A/1 Egyedi alvállalkozói megrendeléssel keletkezik. Az A/1 tartalmazza a projektet, munkarészt, mennyiséget, díjat, ütemet, anyag- és eszközfelelősséget, dokumentációt, minőségi kapukat és teljesítésigazolás feltételeit. Ha az egyedi munka a 191/2009. (IX. 15.) Korm. rendelet hatálya alá tartozó alvállalkozói kivitelezési szerződés, a keretszerződés, az A/1 és az A/2 együttesen tartalmazza a rendelet 3. § (2)–(3) szerinti kötelező adatokat. Kötelező projektmező nem maradhat üresen; ténylegesen nem alkalmazandó adat „n.a.” jelöléssel zárható le.
3. Személyi és szakmai feltételek
érvényes vállalkozói és adózási státusz;
megfelelő képesítés és Spirit Floor belső minősítés;
munkavédelmi, foglalkozás-egészségügyi és biztosítási megfelelőség;
bejelentett és jogszerűen foglalkoztatott közreműködők;
előzetes jóváhagyás nélküli további alvállalkozó tilalma;
jogosultságok és biztosítás változásának azonnali jelzése.
4. Önállóság és utasítás
A Megrendelő meghatározza az elvárt eredményt, projektütemet, minőségi és biztonsági követelményeket. Az Alvállalkozó önállóan szervezi a munkát, biztosítja a saját munkaerejét és főszabály szerint eszközeit. A helyszíni koordináció, minőségellenőrzés és munkavédelmi utasítás nem alakítja át a jogviszonyt munkaviszonnyá.
5. Díjazás és teljesítésigazolás
A díj az egyedi megrendelés szerint átalány-, egységáras vagy óradíjas lehet. Az egyedi megrendelés rögzíti a teljesítésigazolás módját, a számlázási ütemet, a fizetési határidőt és a fizetési módot. A Megrendelő a teljesítésigazolást vagy annak tételes, indokolt kifogását az igazoláshoz szükséges dokumentumok hiánytalan átadásától számított 5 munkanapon belül adja ki vagy közli, kivéve ha az A/1 egyedi megrendelés ettől kifejezetten eltérő határidőt rögzít. Számla a szerződés és az egyedi megrendelés szerinti igazolt teljesítés alapján nyújtható be. Hibás tétel értéke a javításig arányosan visszatartható, de a vitán kívüli, igazolt rész kifizetését nem lehet indokolatlanul visszatartani. Fizetési késedelem esetén a Ptk. szerinti vállalkozások közötti késedelmi kamat és – ha jogszabályi feltételei fennállnak – a behajtási költségátalány érvényesíthető.
6. Minőségi bónusz és kötbér
Minőségi vagy határidős bónusz kizárólag előre meghatározott, írásban rögzített feltételek szerint adható. Késedelmi kötbér az Alvállalkozónak felróható késedelem esetén napi 0,5%, legfeljebb az érintett egyedi megrendelés nettó díjának 10%-a. Az Alvállalkozónak felróható meghiúsulás esetén a meghiúsulási kötbér az érintett egyedi megrendelés nettó díjának 15%-a. Ugyanazon érdeksérelemre a kötbér és kártérítés csak a Ptk. szerinti korlátok között érvényesíthető. Minőségi hiba esetén elsődleges a kijavítás és az igazolt, szükséges és arányos kár rendezése, nem automatikus százalékos „büntetés”.
7. Hibás teljesítés és javítás
hiba írásos bejelentése bizonyítékkal;
Alvállalkozó helyszíni vizsgálata és javítási terve;
észszerű, sürgős esetben rövid határidő;
eredménytelen vagy megtagadott javítás esetén más vállalkozó bevonása;
igazolt, szükséges és arányos költség beszámítása;
felelősségbiztosító értesítése.
Az Alvállalkozó nem kötelezhető minden hiba korlátlan finanszírozására, ha az anyaghiba, tervhiba, megrendelői utasítás, más szakág vagy a Spirit Floor által biztosított feltétel okozta. A felelősséget okfeltárás alapján kell megosztani.
8. Fotó és dokumentáció
minimum előtte–közben–utána fotók;
mérések, gyártási tételek, keverési és réteginformációk;
napi készültség és létszám;
akadály és eltérés azonnali írásos jelzése;
projektadatok központi feltöltése;
ügyfél- és projektadatok marketingcélú használatának tilalma.
9. Ügyfélkapcsolat és versenyvédelem
Az Alvállalkozó a projekt teljesítése alatt és annak lezárásától számított 12 hónapig a Spirit Floor előzetes írásbeli hozzájárulása nélkül nem tehet közvetlen ajánlatot és nem fogadhat el külön vagy jövőbeli megbízást olyan Spirit Floor ügyféltől, akivel az adott projekt teljesítése során közvetlen kapcsolatba került, amennyiben a megbízás azonos vagy kapcsolódó burkolási munkára irányul. A korlátozás nem terjed ki az Alvállalkozó igazolhatóan korábban fennálló saját ügyfélkapcsolatára, és nem alkalmazható a szükségesnél tágabb ügyfélkörre vagy tevékenységre.
10. Titoktartás, adatvédelem és referencia
Az Alvállalkozó üzleti titokként kezeli az árakat, ajánlatokat, ügyféladatokat, műszaki dokumentációt és belső minősítést. Projektfotót vagy referenciát csak a Spirit Floor és szükség esetén a megrendelő írásos jóváhagyásával használhat. Ha az Alvállalkozó a Spirit Floor dokumentált utasításai alapján személyes adatot kezel, adatfeldolgozóként kizárólag a jelen szerződés E. fejezetében meghatározott adatfeldolgozási feltételek szerint járhat el; ha az adatkezelés célját és eszközeit önállóan határozza meg, az adott művelet tekintetében önálló adatkezelői kötelezettségei vannak.
11. Felelősségbiztosítás
Az Alvállalkozó köteles tevékenységéhez megfelelő felelősségbiztosítást fenntartani és a kötvényt, fedezetigazolást, limitet és önrészt átadni. Biztosítási eseményt azonnal bejelent, és együttműködik a kárrendezésben.
12. Megszűnés és projektátadás
A keretszerződés 30 napos rendes felmondással megszüntethető. Aktív egyedi megrendelés csak az abban foglalt feltételekkel zárható le vagy mondható fel. Azonnali felmondás alapja lehet engedély nélküli továbbadás, súlyos munkavédelmi szabálysértés, ismételt kritikus minőségi hiba, jogosulatlan ügyfélelvonás, adat- vagy titoksértés, illetve fizetésképtelenségi kockázat.
12.1. A keretszerződés megszűnése nem érinti a megszűnés előtt teljesített egyedi megrendelésekből eredő elszámolási, hibajavítási, szavatossági, kártérítési, biztosítói együttműködési, titoktartási és adatvédelmi kötelezettségeket; ezek a rájuk irányadó szerződéses vagy jogszabályi időtartam végéig fennmaradnak.
12.2. A 191/2009. (IX. 15.) Korm. rendelet hatálya alá tartozó egyedi alvállalkozói kivitelezésnél az A/1 és A/2 mellékletek a keretszerződés elválaszthatatlan, projektenként kitöltendő részei. Az alvállalkozói szerződésben azonosítani kell azt a fővállalkozói/megrendelői kivitelezési szerződést, amelynek teljesítéséhez az alvállalkozói munka kapcsolódik, továbbá – ha alkalmazandó – az építtetői fedezetkezelőt és a kapcsolódó adatokat. A jogszabályi kötelező adattartalmat az egyedi megrendelés nem rövidítheti le.
Kelt: ______________________, ______ év __________ hó ____ nap
	Aláíró fél
	Név / minőség
	Aláírás

	Megrendelő
	Nagy Gergő ügyvezető
	

	Alvállalkozó
	
	





B. Alvállalkozói mellékletek
A/1 Egyedi alvállalkozói megrendelés
	Mező
	Tartalom

	Projekt
	

	Munkarész
	

	Mennyiség
	

	Egységár/átalány
	

	Kezdés
	

	Befejezés
	

	Anyagfelelős
	

	Eszközfelelős
	

	Minőségi kapuk
	

	Dokumentáció
	

	Számlázás / fizetés
	Teljesítésigazolás határideje:                            ; számlázási ütem:                                  ; fizetési határidő:              nap; fizetési mód: 

	Egyedi alvállalkozói szerződésszám
	

	Építtető / felettes megrendelő
	

	Kapcsolódó fővállalkozói / megrendelői szerződés
	

	Munkaterület pontos helye
	

	Minőségi és mennyiségi követelmény
	

	Kivitelezési dokumentáció szolgáltatása
	

	E-napló / e-alnapló adatai
	

	Munkaterület-átadás
	

	Részteljesítés(ek) / átadás-átvétel / munkaterület-visszaadás
	

	Pót- és többletmunka elszámolása
	A keretszerződés és írásos változásmegrendelés szerint; projekteltérés:                                      / nincs

	Teljesítésigazolásra jogosult
	FMV / 

	Alvállalkozó további alvállalkozója
	□ nem engedélyezett előzetes írásos jóváhagyás nélkül  □ külön engedély: 

	Építési-bontási hulladék elszállítására kötelezett
	Spirit Floor / Alvállalkozó / egyéb], engedéllyel rendelkező kezelőhöz

	Árazatlan tételes költségvetési kiírás
	□ szükséges és csatolva  □ nem szükséges / n.a.

	Előleg
	□ nincs  □ van: 

	Teljesítési biztosíték
	□ nincs  □ van: 

	Tartalékkeret
	□ nincs  □ van: 

	Fedezetkezelő – ha alkalmazandó
	

	Építésszervezési munkarész
	Alvállalkozó feladata / Spirit Floor feladata / n.a.

	Felelősségbiztosítási kötvény
	kötvényszám;                                    Biztosító;                                         □ kötvény csatolva  □ munkaterület-átadásig igazolandó

	Mediáció / választottbíróság
	□ nincs külön kikötés  □ mediáció:                                                        □ más jogvita-rendezés: 

	Építtető pénzügyi fedezeti nyilatkozatának / fővállalkozói iratának hivatkozása
	 az A/1 nem helyettesíti a fővállalkozói szerződés kötelező fedezeti nyilatkozatát

	Fedezetkezelői kiegészítő adatok – ha alkalmazandó
	A 191/2009. Korm. rendelet 4. § szerinti projektadatok és igazolások hivatkozása; □ nem alkalmazandó  □ külön melléklet/nyilvántartás:

	Alvállalkozói érték/fedezet eltérésre vonatkozó tájékoztatás
	□ nem releváns  □ Megrendelő vállalkozó kivitelező 191/2009. Korm. rendelet szerinti tájékoztatása megtörtént: 



A/2 Belépési és megfelelőségi adatlap
	Mező
	Tartalom

	cégadatok
	

	adószám
	

	képviselő
	

	felelősségbiztosítás (biztosító, kötvényszám, elérhetőség, limit, önrész)
	

	képesítések
	

	alkalmazottak jogszerűsége
	

	munkavédelmi dokumentumok
	

	belső minősítés
	

	székhely / telephely / kapcsolati cím
	

	elérhetőség (e-mail, telefon)
	

	vállalkozó kivitelezői nyilvántartási szám
	

	pénzforgalmi számlaszám
	

	képviselő neve
	

	képviselő kapcsolati címe és elérhetősége
	

	NÜJ – ha e-napló vezetendő
	

	alvállalkozói kivitelezési szerződésszám
	



A/3 Eszközbérleti/átadási lap
	Mező
	Tartalom

	eszköz
	

	azonosító
	

	állapot
	

	díj
	

	kaució
	

	átadás
	

	visszavétel
	

	sérülés
	



A/4 Teljesítmény- és minőségellenőrző lap
	Mező
	Tartalom

	munkarész
	

	mennyiség
	

	pontszám
	

	hiba
	

	javítás
	

	elfogadott mennyiség
	

	levonás jogcíme
	



A/5 Teljesítésigazolás
	Mező
	Tartalom

	projekt
	

	időszak
	

	szerződéses teljesítés
	

	elfogadott mennyiség
	

	pótmunka
	

	visszatartás
	

	számlázható nettó összeg
	



A/6 Hibajavítási felszólítás
	Mező
	Tartalom

	hiba
	

	bizonyíték
	

	feltételezett ok
	

	javítási határidő
	

	hozzáférés
	

	következmény
	



A/7 Projektátadási jegyzőkönyv
	Mező
	Tartalom

	készültség
	

	anyagok
	

	eszközök
	

	fotók
	

	függő hibák
	

	ügyfélkommunikáció
	

	átadott dokumentumok
	



C. Nem munkaviszony-jelleg ellenőrzőlista
az Alvállalkozó több megrendelőnek is dolgozhat;
saját vállalkozói kockázatot visel és számláz;
nem kap munkavállalói szabadságot vagy havi garantált bért;
saját munkaszervezést és főszabály szerint eszközöket alkalmaz;
nem kizárólag személyesen, hanem jóváhagyott közreműködővel is teljesíthet;
a Spirit Floor az eredményt, minőséget, határidőt és biztonságot ellenőrzi, nem a munkaviszonyra jellemző teljes alárendeltséget gyakorolja.
D. Spirit Floor ügyfélgarancia és visszkereset
1. Az alvállalkozói teljesítés ténye nem változtatja meg a Spirit Floor és a fogyasztó közötti ügyfélkapcsolati garanciát. A fogyasztó felé a Spirit Floor fogadja és koordinálja a hibabejelentést; az Alvállalkozó köteles a kivizsgálásban, mintavételben, javításban és biztosítói ügyintézésben határidőben közreműködni.
2. Az Alvállalkozó által okozott, bizonyított hibából eredő szükséges és arányos kijavítási költség az Alvállalkozóra áthárítható a keretszerződés és a jogszabályok szerint. Automatikus bérlevonás vagy bizonyíték nélküli átalánykár nem alkalmazható.
3. Az Alvállalkozó a projekt fotó-, mérési és anyagazonosító dokumentációját a Spirit Floor központi rendszerébe tölti fel; az ügyféladatot saját marketingre vagy közvetlen megkeresésre nem használhatja.
E. Adatfeldolgozási feltételek – alkalmazandó, ha az Alvállalkozó a Spirit Floor nevében személyes adatot kezel
1. Tárgy és időtartam. Az adatfeldolgozás kizárólag az adott projekt teljesítéséhez szükséges ügyfél-, kapcsolattartói, helyszíni, fotó-, mérési és dokumentációs adatokra, a projekt és az utólagos garanciális/szavatossági együttműködés szükséges időtartamára terjedhet ki.
2. Utasítás. Az Alvállalkozó személyes adatot kizárólag a Spirit Floor dokumentált utasítása alapján kezelhet, azt saját marketingre, saját ügyfélszerzésre, profilalkotásra vagy más önálló célra nem használhatja.
3. Titoktartás és biztonság. Az adatokhoz csak arra feljogosított, titoktartásra kötelezett személy férhet hozzá. Az Alvállalkozó megfelelő technikai és szervezési intézkedéseket alkalmaz, különösen hozzáférés-védelmet, eszközvédelmet, biztonságos továbbítást és indokolatlan másolatok kerülését.
4. További adatfeldolgozó. Az Alvállalkozó személyes adatot kezelő további közreműködőt csak a Spirit Floor előzetes konkrét vagy általános írásbeli engedélyével vehet igénybe; általános engedélynél a változásról előzetesen tájékoztatást ad, hogy a Spirit Floor kifogást emelhessen.
5. Érintetti kérelmek és incidens. Az Alvállalkozó az érintetti kérelmet, hatósági megkeresést, adatvédelmi incidenst, jogosulatlan hozzáférést, elvesztést vagy téves címzettnek küldést indokolatlan késedelem nélkül, lehetőség szerint 24 órán belül jelenti a Spirit Floornak, és a kivizsgálásban együttműködik.
6. Törlés/visszaadás. A projekt vagy az adatfeldolgozási feladat lezárásakor a Spirit Floor választása szerint az adatokat vissza kell adni vagy törölni kell, kivéve ha uniós vagy magyar jog kötelező megőrzést ír elő. Magáneszközön, privát felhőben vagy saját marketing-adatbázisban másolat nem maradhat.
7. Ellenőrizhetőség. Az Alvállalkozó a GDPR 28. cikk szerinti megfelelés igazolásához szükséges információt a Spirit Floor rendelkezésére bocsátja, és észszerű keretek között lehetővé teszi az ellenőrzést/auditot.


	SF-JOG-12  •  v3.0  •  Spirit Floor Kft.
	Oldal 1 / 2


image1.png
)|

SPIRIT

OOOOO




